**Kiinan kommunistisen puolueen nuorisojärjestö** (kiin.: 中国共产主义青年团; pinyin: *Zhōngguó Gòngchǎnzhǔyì Qīngniántuán*) on Kiinassa toimiva poliittinen nuorisojärjestö, jonka emopuolue on valtaa pitävä kommunistinen puolue. Nuorisojärjestö on perustettu 1920.

Monet Kiinan poliittiseen johtoon kuuluvat henkilöt ovat olleet nuorisojärjestön aktiivijäseniä: Hu Jintao, Li Keqiang, Li Yuanchao ja Hu Chunhua.

Historia
--------

Järjestön perustamisvuodeksi mainitaan joskus 1920. Tätä ennen vallankumoukselliset marxistit olivat aktiivisia jo 1910-luvulla, mutta toiminta rajoittui lähinnä imperialismin vastustamiseen isoimmissa kaupungeissa. Perustajiin kuuluivat Chen Duxiu ja Li Dazhao. Virallisesti se kuitenkin järjestäytyi 1922.

Järjestön virallinen lehti, *Kiinan nuorison lehti*, aloitti julkaisutoiminnan vuonna 1951. Lehti joutui lopettamaan toimintansa kulttuurivallankumouksen ajaksi, mutta on jatkanut vuodesta 1978 lähtien. Lehden levikki on hieman vajaa miljoona kappaletta.

Nykyään
-------

Koska nuorisojärjestön emopuolue on Kiinan valtaa pitävä puolue, kommunisen nuorisojärjestön valta ulottuu epävirallisesti myös Kiinan nuorisojärjestöjen liittoon, Kiinan ylioppilaskuntien liittoon sekä Nuoriin pioneereihin.

Nykyään nuorisojärjestössä toimiminen voi olla ratkaiseva osa nuorten urakehitystä: vuonna 2019 tehdyssä kyselyssä Jingxin maakunnan yliopisto-opiskelijoista 49 % kertoi, että puoluetoiminta kiinnostaa nimenomaan siksi, että se edesauttaa omaa urakehitystä. Isot kiinalaiset yritykset kuten Baidu ja Didi Chuxing ovat julkaisseet työpaikkailmoituksia, joissa työntekijää kovapalkkaiseen asemaan, mutta ennakkovaatimuksena on kommunistisen puolueen jäsenkirja. Myös armeijan, valtionyritysten ja yliopistojen johtotehtäviin valitaan yleensä vain kommunistisen puolueen jäseniä.

Vuonna 2017 järjestöllä oli hieman yli 81 miljoonaa jäsentä. Jäsenten tulee olla 14–28-vuotiaita, vaikkakin luottamustehtävissä toimivat jäsenet saavat pitää jäsenyytensä hieman pidempään.

Vuonna 2021 nuorisojärjestö käytti sosiaalista mediaa ahdistellakseen BBC:n toimittajaa, jota järjestö syytti Kiinan mustamaalaamisesta, kun kanava raportoi tulvista.

### Suhde emopuolueeseen

Perinteisesti nuorisojärjestön jäsenyys on ollut ponnahduslauta itse kommunistisen puolueen jäsenyyteen. Kriteerejä emopuolueen jäsenyydelle on kuitenkin kiristetty vuonna 2016, eikä nuorisojärjestön jäsenyys takaa automaattisesti jäsenyyttä kommunistisessa puolueessa.

Nuorisojärjestön kasvatit ovat perinteisesti olleet vahva klikki kommunistisessa puolueessa, johon kuuluvat käyttävät merkittävää valtaa puolueen sisällä.

Vuonna 2017 Kiinan johtaja Xi Jinping lakkautti kommunistisen nuorisojärjestön oman yliopiston. Tämän on arveltu olevan vastaveto sille, että nuorisojärjestöstä pelätään nousevan Xille haastaja joskus tulevaisuudessa, sillä Xi itse ei ole koskaan ollut nuorisojärjestön vastuutehtävissä edeltäjistään poiketen. Xi myös arvosteli järjestöä "tyhjänpäiväisten iskulauseiden toistelusta".

Galleria
--------

* Nuorisojärjestön lippuNuorisojärjestön lippu
* Järjestön päämajan sisäänkäyntiJärjestön päämajan sisäänkäynti
* Nuorisojärjestön perustamista kunnioittava muistomerkki Guangzhoussa.Nuorisojärjestön perustamista kunnioittava muistomerkki Guangzhoussa.

Lähteet
-------

1. 1 2 3 4 5 6  How is the party engaging young people? *South China Morning Post*.  26.5.2021. Viitattu 6.11.2021. (englanniksi)
2. 1 2  Chris Ogden: *Communist Youth League of China*. Oxford University Press, 2019-03-21. ISBN 978-0-19-184812-4. Teoksen verkkoversio (viitattu 6.11.2021). (englanniksi)
3. ↑  China's Communist Youth League has 73.496 million members *China Daily*.  4.5.2007. Viitattu 6.11.2021. (englanniksi)
4. ↑  Brief Introduction of China Youth Daily *www.cyol.net*.  2004. China Youth On Line. Viitattu 6.11.2021. (englanniksi)
5. ↑  Junfei Wu: Rise of the Communist Youth League.  *Economic and Political Weekly*, 2006, nro 41, s. 1172–1176. ISSN 0012-9976. Artikkelin verkkoversio.
6. 1 2  Why do so many people join China’s communist party?  11.9.2021. South China Morning Post. Viitattu 6.11.2021. (englanniksi)
7. ↑  Beijing Games: Sports coverage fine, other things maybe not *AP NEWS*.  2.8.2021. Viitattu 6.11.2021. (englanniksi)
8. ↑  The Eclipse of the Communist Youth League and the Rise of the Zhejiang Clique *Jamestown*. Viitattu 6.11.2021. (englanniksi)
9. ↑  Xi silences once-powerful youth league and former president's protege *Nikkei Asia*. Viitattu 6.11.2021. (englanniksi)